Alkonyati Istentisztelet

*Pünkösd utáni 32. szombat – 2021. január 16. – Nagy Szent Antal remete*

Szokásos kezdet

*Áldott a mi Istenünk, öröktől fogva, most és mindenkor és örökkön-örökké!*

Amen.

Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

103. zsoltár

Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön-örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek. - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.

Dicsőség az Atyának és Fiúnak és Szentléleknek, most és mindenkor és örökkön-örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

Békesség ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön-örökké.*

Amen.

*Boldog ember…*

Uram, tehozzád

*8. hang*

Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!

Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!

*8. hang*

Esti énekeket és o**kos** szolgálatot / **ho**zunk né**ked**, Krisztus, / mert **ke**gyes voltál /’ feltámadásoddal **raj**tunk könyörülni.

Uram, Uram! Ne vess el bennün**ket** színed elől, / hanem kegyeskedjél raj**tunk** könyörülni /’ a te fényes fel**tá**madásod által.

Örven**dez**zél szent Sion, / az egyházak anyja, Is**ten**nek hajléka, / mert te elsőnek **fo**­gadtad /’ feltámadás által a **bű**nök bocsánatát.

Az Atyától öröktől fogva született **is**teni Ige, / ki az **i**dők teljében / a szeplőtelen Szűztől meg**tes**tesült, / önként elszenvedte a ke**resz**tet és halált, / s a régtől halál**lal** sújtott embert /’ feltámadásá**val** üdvözítette.

*4. hang. Minta: Minekelőtte felülről...*

Te, a Szentlélek sugaraival megvilágosított, / mikor téged az istenszeretet lángra lobbantott, / lelkedet is szárnyalóvá tette / a legnagyobb szeretet, az utána való vágyódás, / akkor semmibe vetted a testet és a vért, / elvonultál a világból, / sok önmegtagadás és hallgatás árán egyesültél vele, / és így vágyad szerint beteltél a belőle áradó szépséggel, / csillagként fölragyogtál, /’ és megvilágosítod a mi lelkünket, Antal! *(Kétszer.)*

Te, ki a démonok íjait és nyilait az isteni Lélek kegyelmével összetörted, / cseleiket és gonoszságukat istenes tanításaiddal mindenkinek fölfedted, / és istenes fényözönben tündököltél, / a szerzetesek ragyogó fáklyája, / a pusztaság első ékessége, / a betegek tapasztalt és szent orvosa, /’ az erényes élet mintaképe lettél, Antal atya! *(Kétszer.)*

Az isteni karizmákkal teljes Krisztus / reád talált, atyánk, / mint szeplőtelen tükörre, / s az ő isteni megnyilatkozása fényének ragyogó sugarait reád árasztotta. / Attól fogva gyógyítások kiapadhatatlan forrása, / éhezők táplálója lettél, / s a szomjúhozók tikkadtságát vízáradattal öntözted, / a lelki hajlamokat bölcs tanításoddal Isten felé irányítottad. /’ Esedezzél hozzá, hogy világosítsa meg és üdvözítse a mi lelkünket!

Te, tiszta szívű és lelkű, földi angyal, / égi ember, a szüzesség tanítómestere, / az önmegtagadás legpontosabb zsinórmértéke, boldog Antal, / aki Uralkodóddal együtt vagy, / és neki el nem hallgató dicsőítést zengesz az angyalokkal, / a szentéletűekkel és a vértanúkkal, / szabadíts meg minket mindenkor a bajoktól és bűnöktől, /’ kik a te szent emlékedet megünnepeljük!

*Dicsőség... 6. hang*

Az istenképiséget sérthetetlenül megőrizted magadban, / az értelmet a pusztító szenvedélyek fölötti uralomra juttattad önfegyelmezéssel, / és amennyire lehet, Isten hasonlóságára eljutottál, / a természetet férfiasan legyőzted. / A silányabbat a jobbnak alárendelni igyekeztél, / hogy a test szolgáljon a léleknek. / Azért te vagy a szerzetesek legelső híressége, / a pusztaság benépesítője, / a versenyfutók edzője, / az erényes élet legpontosabb szabálya. / S most, hogy a tükör összetört, ó Antal, / az égben tisztán látod a Szentháromságot, /’ és közvetlenül esedezhetsz hű és buzgó tisztelőidért.

*Most és. 8. hang Nagy dogmatikon.*

A mennyei király emberszeretetből a **föld**re leszállott, / és az emberek **kö**zött lakozott, / mert tiszta Szűztől testbe öltözvén, tőle **szü**letett / oly csodálatos isteni tu**laj**donságokkal, / **mi**képp egy a Fiú, / két természettel, de nem két **sze**méllyel. / Azért Krisz**tus** Urunkat mi / tökéletes Istennek és töké**le**tes embernek / igazán valljuk és **hir**detjük; / kinek esedezzél, ó szep**lő**telen Anya, /’ hogy üdvözít**se** a mi lelkünket.

Enyhe világossága

*Bölcsesség igazhívők!*

Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen: Az Úr országol / ékességbe öltözött.*

Olvasmányok

***Bölcsesség könyvének olvasása (3,1-9):***

*Az igazak lelke Isten kezében van, és gyötrelem már nem éri őket. Az esztelenek szemében úgy látszott, hogy meghaltak, és elhunytuk balsorsnak tűnt, tőlünk való elköltözésük pedig megsemmisülésnek; ők azonban békességben vannak. Ha az emberek szemében kínt szenvedtek is, reményük halhatatlansággal teljes: az után, hogy némi kínt elszenvedtek, nagy javakban van részük, mert Isten próbára tette és magához méltóknak találta őket. Megvizsgálta őket, mint az aranyat a kohóban, s mint egészen elégő áldozatot fogadta el őket. Látogatásuk idején pedig az igazak felragyognak, és olyanok lesznek, mint a szikra, mely a nádasban tovaharapódzik. Nemzetek fölött ítélkeznek majd, és népeken uralkodnak, s az Úr lesz a királyuk örökké. Akik őbenne bíznak, akkor majd megértik az igazságot, és a hűségesek kitartanak mellette szeretetben, mert kegyelem és irgalom vár az Úr szentjeire, és látogatása az ő választottjaira.*

***Bölcsesség könyvének olvasása (5,15-6,3):***

*Az igazak örökké élnek, és az Úrnál van jutalmuk, és a Magasságbeli gondjukat viseli. Így nyerik el a dicsőséges országot és a szépséges koronát az Úr kezéből, mert ő jobbjával betakarja, és karjával megvédi őket. Fegyverzetül felölti haragos indulatát, és fölfegyverzi a teremtést az ellenség megtorlására. Felölti mellvértnek az igazságosságot, és sisakként a színlelés nélkül hozott igaz ítéletet teszi fel. Győzhetetlen pajzsul a szentséget ölti magára, és karddá élesíti a bősz haragot. Vele együtt a világ is harcba száll az esztelenek ellen. Elröppennek a villámok jól irányzott nyilai, amelyek a felhőből, mint jól megfeszített íjból szállnak, és biztos célba szöknek. Parittyáiból haragos jégzápor zúdul, felzúdul ellenük a tenger vize, s a folyók árjai háborogva elöntik őket. Hatalmas vihar kel fel ellenük, és forgószél módjára széthányja őket. Így törvénytelen életük pusztává teszi az egész földet, s a gonoszság felforgatja az uralkodók trónját. Halljátok tehát ezt, királyok, és szívleljétek meg! Okuljatok, akik a föld határait kormányozzátok! Figyeljetek föl ti, akik a sokaságon uralkodtok, és büszkék vagytok a népek nagy számára! Mert az Úrtól vettétek a hatalmatokat és a Fölségestől az uralmat.*

***Bölcsesség könyvének olvasása (4,7-15):***

*Ha az igaz időnap előtt is ér élete végéhez, nyugalmat élvez; mert a tisztes öregkor nem az idő hosszától függ, és nem az évek számával mérhető. Az embernek a bölcs megértés jelenti az aggkort, és a magas kort a bűntelen élet. Aki kedves volt Isten előtt, azt ő megszerette, és magához vette a bűnösök közül, ahol élete folyt. Elragadta, nehogy a gonoszság megrontsa elméjét, vagy álnokság vezesse félre a lelkét; mert a hitványság igézete elhomályosítja a jót, és a bűnös szenvedély ábrándja megrontja az ártatlan szívet. Mivel hamar tökéletessé lett, nagy kort élt meg. Mivel lelke kedves volt Isten előtt, ezért sietett el a gonoszság köréből. A népek viszont hiába látják, nem értik meg, s nem tudják megszívlelni az ilyesmit. Mert kegyelem és irgalom vár az Úr választottjaira és oltalom a szentjeire.*

Ekténia

*Mondjuk mindnyájan, teljes lelkünkből és teljes elménkből, mondjuk!*

Uram, irgalmazz!

*Mindenható Urunk, atyáinknak Istene, kérünk téged, hallgass meg minket és könyörülj!*

Uram, irgalmazz!

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

Add Urunk

*4. hang; dallama: Elcsodálkozott József*

Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön-örökké. Amen.

*Teljesítsük esti könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön-örökké!*

Amen.

Előverses sztichirák

*8. hang*

Fölemelked**tél** a keresztre, / ki az **ég**ből szálltál le, / a halálra jöttél, ki halhatatlan **É**let vagy, / a sötétségben levőkhöz mentél, ki iga**zi** világosság, / az elesettekhez, ki mindnyájunk **föl**támadása, / fölvilágosítója és üdvözí**tő**je vagy, /’ **di**csőség néked!

A halottaiból föltámadt Krisz**tust** dicsőítjük, / mert ő lelket és testet **ölt**vén magára, / mindkettőre nézve a szenvedést meg**szün**tette; / mivel legtisztább lelkével a poklokra szállván alá **azt** meghódítá, / sírba helyezett szent teste pedig a rom**lást** nem ismerte, /’ ki Szabadító**ja** a mi lelkünknek.

Zsoltárokban és énekekben ma**gasz**taljuk, Krisztus, / halottaidból való föl**tá**madásodat, / mellyel megszabadítottál bennünket a pokol kín**ja**itól, / és mint Isten ajándékoztál nekünk **ö**rök életet /’ **és** gazdag kegyelmet.

Ó mindenek fölfoghatatlan **U**ralkodója, / az ég és **föld** Teremtője, / ki kereszthalált **szen**vedvén, / engem a szenvedések**től** föloldottál. / Az eltemettetést pe**dig** elfogadva / és dicsőséggel fel**tá**madva / mindenható kezeddel Ádámot is **fel**támasztottad. / Dicsőség a te harmadnapi **föl**kelésednek, / mellyel örök életet és bűneinkből való megtisztulást ajándékoz**tál** nekünk, /’ mint **e**gyetlen Irgalmas.

*Dicsőség. 8. hang*

Mi, szerzetesek, mindnyájan, / vezérünkként tisztelünk téged, Antal! / Mert a te útmutatásoddal megtanultunk a valóban helyes ösvényen járni. / Boldog vagy, mert Krisztusnak szolgáltál, / és az ellenség erején diadalmaskodtál. / Angyalok társa és thébai Pál szomszédja, / velük együtt könyörögj az Úrhoz, /’ hogy irgalmazzon a mi lelkünknek!

*Most és. 8. hang*

**Szep**lőtelen Szűz, / ki kimondhatatlan módon testileg fo**gan**tad az Urat, / és a magasságbeli Istennek any**ja** lettél, / a te szolgáid könyörgéseit fogadd el, **ó** tisztaságos, / megtisztítván bennün**ket** bűneinktől, /’ imádkozzál **lel**keink üdvéért!

Most bocsásd el Uram

Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön-örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!*

Amen.

Tropárok

*8. hang*

Leszálltál a magasságból **ir**galmas Urunk, / s elfogadtad a háromnapi **sí**ri nyugalmat, / hogy minket is megszabadíts a **szen**vedésektől, /’ ki feltámadásunk s életünk vagy, Uram, **di**csőség néked!

*Dicsőség. 4. hang*

Életmódoddal a buzgólkodó Illést utánozván, / az igazság ösvényein a Keresztelőt követvén, / pusztalakóvá lettél, Antal atyánk, / és imáiddal a földkerekséget megszilárdítottad. / Könyörögj azért Krisztus Istenünkhöz, /’ hogy üdvözítse lelkünket!

*Most és. 4. hang*

Az örök idők ó**ta** elrejtett / s még az angyalok előtt is isme**ret**len mély titok / teáltalad, Istenszülő, lett a földön nyil**ván**valóvá: / az összevegyülés nélkül változatla**nul** megtestesült / és önként keresztre emel**ke**dett Isten, / ki föltámasztot**ta** ősatyánkat, /’ mentse meg a haláltól a **mi** lelkünket is!

Elbocsátó

*Bölcsesség!*

Adj áldást!

*Krisztus, a mi Istenünk ki áldott és dicsőített öröktől fogva.*

Tedd erőssé, Isten, az igaz katolikus hitet örökkön-örökké!

*Legszentebb Istenszülő üdvözíts minket!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség neked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek, most és mindenkor és örökkön-örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön-örökké!*

Amen.